**Ministru kabineta rīkojuma projekta „Grozījums Ministru kabineta 2010.gada 6.maija rīkojumā Nr.248 „Par Pašvaldību vienotās informācijas sistēmas attīstības koncepciju 2010.-2013.gadam ”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru prezidenta 2011.gada 30.decembra rezolūcija Nr. 12/SAN-1983. |
| 2. | Pašreizējā situācija un problēmas |  Saskaņā ar Ministru kabineta 2010.gada 6.maija rīkojumu Nr.248 „Par Pašvaldību vienotās informācijas sistēmas attīstības koncepciju 2010.-2013.gadam” 3.punktā noteikto uzdevumu Vides aizsardzības un reģionālās attīstības ministrijai (turpmāk- VARAM) tika uzdots līdz 2010.gada 30.decembrim iesniegt noteiktā kārtībā Ministru kabinetā priekšlikumus par normatīvajiem aktiem, kas nepieciešami, lai noteiktu kārtību, kādā ieviešama un darbojas centralizētā datu apmaiņa starp pašvaldībām un valsts iestādēm, izmantojot Valsts reģionālās attīstības aģentūras (turpmāk - VRAA) pārziņā esošo valsts informācijas sistēmu savietotāju. Atbilstoši Ministru kabineta 2008.gada 21.jūlija noteikumu Nr.576 "Noteikumi par darbības programmas "Infrastruktūra un pakalpojumi" papildinājuma 3.2.2.1.1. apakšaktivitāti "Informācijas sistēmu un elektronisko pakalpojumu attīstība"" 13.2. apakšpunktam, Ministru kabinets ar 2010.gada 15.marta rīkojumu Nr.147 „Par elektroniskās pārvaldes un informācijas sabiedrības attīstības prioritāro projektu sarakstu” apstiprināja ministriju, to pakļautībā un pārraudzībā esošo institūciju prioritāro projektu sarakstu elektroniskās pārvaldes un informācijas sabiedrības attīstības jomā Eiropas Savienības struktūrfondu 2007.–2013. gada plānošanas periodam. Projektu sarakstā iekļauta projektu tēma „Pašvaldības vienotās informācijas sistēmas pakalpojumu centru programmatūras ieviešana novados, e-pakalpojumu izstrāde iedzīvotājiem, datu migrācija uz jaunu platformu, sadarbspējas nodrošināšana ar Valsts informācijas sistēmu savietotāju” (turpmāk - PVIS), par kuru īstenošanu kā atbildīgā iestāde ir noteikta VRAA. PVIS projekta ietvaros, lai nodrošinātu pašvaldību komponentes izveidi, VRAA ir iecerējusi veikt šādus darbus:1) sadarbībā ar valsts informācijas sistēmu (turpmāk - VIS) pārziņiem tiks izstrādāti datu apmaiņas standarti un formāti centralizētai datu nogādei uz pašvaldību komponenti un saņemšanai no tās arī tām pašvaldībām, kuras izmanto komersantu izstrādātās programmatūras. Pašvaldību komponentes izstrādei un attīstībai VRAA ir piesaistījusi Eiropas reģionālās attīstības fonda finansējumu;2) lietotāju autentifikācijai tiks izmantota valsts informācijas sistēmu savietotāja lietotāju autentifikācijas komponente; 3) tiks sakārtotas ar datu centralizētu nodošanu un saņemšanu saistītās juridiskās attiecības, lai samazinātu administratīvās procedūras, kas ir saistītas ar datu apmaiņas nodrošināšanu starp valsts institūcijām un pašvaldībām (piemēram, šobrīd VIS pārziņi slēdz līgumus par piekļuvi datiem ar katru pašvaldību atsevišķi). Papildus jānorāda, ka Ministru kabinets 2011.gada 2.augusta sēdē (protokola Nr.46, 33.§) izskatīja un pieņēma zināšanai VARAM izstrādāto informatīvo ziņojumu „Par valsts informācijas sistēmām un to attīstības iespējām”(turpmāk –informatīvais ziņojums). Minētajā dokumentā ir piedāvāts risinājums kā organizēt datu apriti starp pašvaldībām un valsts pārvaldes iestāžu VIS izmantojot VRAA pārziņā esošo centrālo valsts informācijas sistēmu savietotāju. Dotais risinājums nodrošinās pašvaldībām standartizētu centralizētu informācijas (datu) apriti ar valsts institūcijām noteikto funkciju veikšanai vai elektronisko pakalpojumu sniegšanai. Līdz ar to šāda pieeja radīs iespēju valsts institūcijām turpmāk atsevišķi neveidot un uzturēt individuālas saskarnes ar katru pašvaldības informācijas sistēmu atsevišķi. Šāda datu aprites organizācija turpmāk ļaus samazināt administratīvos izdevumus. Šī risinājuma ieviešanai ir nepieciešami grozījumi normatīvajos aktos, kuri regulē valsts informācijas sistēmu un valsts informācijas sistēmu savietotāju. Ņemot to vērā, VARAM ir iekļāvusi informatīvajā ziņojumā priekšlikumu par grozījumiem Valsts informācijas sistēmu likumā, lai noteiktu kārtību, kādā ieviešama un darbojas centralizētā datu apmaiņa, tai skaitā arī starp pašvaldībām un valsts iestādēm, izmantojot VRAA pārziņā esošo valsts informācijas sistēmu savietotāju. Minētie priekšlikumi tika atbalstīti Ministru kabineta 2011.gada 2.augusta sēdē, nosakot attiecīgo uzdevumu šīs sēdes protokollēmumā (protokola Nr.46 33.§ 3.punktā). Pamatojoties uz iepriekš minēto, Ministru kabineta 2010.gada 6.maija rīkojuma Nr.248 „Par Pašvaldību vienotās informācijas sistēmas attīstības koncepciju 2010.-2013.gadam” 3.punktā dotais uzdevums ir izpildīts. Ievērojot, ka 2010.gada 22.novembrī stājās spēkā Ministru kabineta rīkojums Nr.676 „Par Reģionālās attīstības un pašvaldību lietu ministrijas likvidācijas nodrošināšanu”, kā rezultātā atbilstoši Ministru kabinetā apstiprinātajam reorganizācijas plā­nam Reģionālās attīstības un pašvaldību lietu ministrija tika pievienota Vides ministrijai, rīkojuma projekta grozījumi precizē atbildīgo institūciju par rīkojumā noteikto uzdevumu izpildi.  |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Ministru kabineta rīkojuma projekts paredz atzīt par aktualitāti zaudējušu un svītrot rīkojuma Nr.248 3. punktā VARAM doto uzdevumu, kā arī rīkojuma projekts paredz aizstāt vārdus rīkojuma tekstā aktualizējot atbildīgo institūciju (Vides aizsardzības un reģionālās attīstības ministrija) par rīkojumā noteikto uzdevumu izpildi. |
| 5. | Projekta izstrādē iesaistītās institūcijas | Nav attiecināms |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav attiecināms |

Anotācijas II. – VII. sadaļa – projekts šīs jomas neskar.

Iesniedzējs:

Vides aizsardzības un reģionālās attīstības ministrs E.Sprūdžs

Vizē:

Valsts sekretārs A.Antonovs

04.07.2012 10:00

E.Volkovičs 67770311

Edijs.volkovics@varam.gov.lv